
เหตุผล

ข้อบัญญัติองค์การบริหารส่วนตำบล
เรื่อง การควบคุมการเลี้ยงหรือปล่อยสุนัขและแมว
พ.ศ. 2563
---------------------------
	โดยที่เป็นการสมควรตราข้อบัญญัติองค์การบริหารส่วนตำบลกำโลน ว่าด้วย การควบคุมการเลี้ยงสัตว์หรือปล่อยสุนัขและแมว
 	อาศัยอำนาจตามความมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติม ประกอบกับมาตรา ๒๙ แห่งพระราชบัญญัติการสาธารณสุข พ.ศ.2535 องค์การบริหารส่วนตำบลกำโลน โดยความเห็นชอบของสภาองค์การบริหารส่วนตำบลกำโลน และนายอำเภอลานสกา จึงตราข้อบัญญัติไว้ ดังต่อไปนี้ 
 	ข้อ ๑  ข้อบัญญัตินี้เรียกว่า “ข้อบัญญัติองค์การบริหารส่วนตำบลกำโลน เรื่อง การควบคุมการเลี้ยงหรือปล่อยสุนัขและแมว พ.ศ. 2563” 
 	ข้อ ๒  ข้อบัญญัตินี้ให้ใช้บังคับในเขตองค์การบริหารส่วนตำบลกำโลน นับถัดวันประกาศโดยเปิดเผย ณ องค์การบริหารส่วนตำบลกำโลนแล้วเจ็ดวัน
 	ข้อ ๓  บรรดาข้อบัญญัติ ระเบียบ ประกาศ หรือคำสั่งที่ขัดหรือแย้งกับข้อบัญญัตินี้ หรือที่มีกำหนดไว้แล้วในข้อบัญญัตินี้ ให้ใช้ข้อบัญญัตินี้แทน
  	ข้อ 4  ให้นายกองค์การบริหารส่วนตำบลกำโลน เป็นผู้รักษาการตามข้อบัญญัตินี้ โดยมีอำนาจออกข้อบังคับ ประกาศหรือคำสั่งเพื่อปฏิบัติการให้เป็นไปตามข้อบัญญัตินี้	

หมวด 1
ข้อความทั่วไป
 	ข้อ 5 ในข้อบัญญัตินี้
	“สัตว์” หมายถึง สุนัขและแมว
	“การเลี้ยงสัตว์” หมายความว่า การมีสัตว์ไว้ในครอบครองและดูแลเอาใจใส่บำรุงตลอดจนให้อาหารสัตว์เป็นอาจิณ
 	“การปล่อยสัตว์” หมายความว่า การเลี้ยงสุนัขและแมวในลักษณะที่มีการปล่อยให้อยู่นอกสถานที่เลี้ยงสัตว์ รวมทั้งการสละการครอบครองสุนัขและแมว  
	“สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่นที่ใช้ในการควบคุมสัตว์ที่เลี้ยง และหมายความรวมถึงแนวอาณาเขตที่ดินซึ่งใช้ประกอบการเลี้ยงสัตว์ที่มีพื้นที่ติดกันเป็นพื้นที่เดียว
	“เจ้าของ” หมายความว่า เจ้าของกรรมสิทธิ์และผู้ครอบครองสุนัขและแมว ในกรณีไม่ปรากฏเจ้าของหรือไม่สามารถหาเจ้าของได้ ให้หมายความรวมถึงผู้เลี้ยง ผู้ให้ที่อยู่อาศัยและผู้ควบคุมสุนัขและแมวด้วย
	“สัตวแพทย์” หมายความว่า สัตวแพทย์ของกรมปศุสัตว์ หรือราชการส่วนท้องถิ่น และหมายความรวมถึงผู้ซึ่งเจ้าพนักงานท้องถิ่นแต่งตั้งให้ปฏิบัติตามข้อบัญญัติ
	“ผู้ประกอบการบำบัดโรคสัตว์” หมายความว่า ผู้ประกอบการบำบัดโรคสัตว์ ตามกฎหมายว่าด้วยการบำบัดโรคสัตว์
หน้า 2

	“ โรคพิษสุนัขบ้า” หมายความว่า โรคที่สุนัขและแมวแสดงอาการทางระบบประสาท ก้าวร้าว  ดุร้าย วิ่งเพ่นพ่านกัดสิ่งกีดขวางหรือเซื่องซึมซุกในที่มืด อ้าปาก ลิ้นห้อยและสีแดงคล้ำ น้ำลายไหล ตัวแข็ง หรือขาอ่อนเปลี้ยหรือโซเซ 
	“พนักงานเจ้าหน้าที่” หมายความว่า ผู้ซึ่งได้รับการแต่งตั้งจากเจ้าพนักงานท้องถิ่น ให้ปฏิบัติหน้าที่ควบคุมการเลี้ยงหรือปล่อยสุนัขและแมวในเขตพื้นที่องค์การบริหารส่วนตำบลกำโลน 
“เจ้าพนักงานท้องถิ่น” หมายความว่า นายกองค์การบริหารส่วนตำบลกำโลน
	
หมวด 2
เขตควบคุมการเลี้ยงหรือปล่อยสุนัขและแมว
	ข้อ 6  เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่น หรือเพื่อป้องกันอันตรายจากเชื้อโรคที่เกิดจากสุนัขและแมว ให้พื้นที่และสถานที่ดังต่อไปนี้ เป็นเขตควบคุมการเลี้ยงหรือปล่อยสุนัขและแมว
	(1)  ให้พื้นที่ต่อไปนี้เป็นเขตห้ามเลี้ยงหรือปล่อยสุนัขและแมวโดยเด็ดขาด	
  	      (1.1)  สถานที่ราชการหรือหน่วยราชการอื่นที่ตั้งอยู่ในเขตองค์การบริหารส่วนตำบลกำโลน 
	      (1.2)  เขตอาคารสาธารณะอันใช้ประโยชน์ร่วมกัน 
	      (1.3)  เขตถนนทางหลวงแผ่นดิน ถนนทางหลวงชนบท ที่หรือทางสาธารณะ และเขตสาธารณะประโยชน์อื่นๆ ที่ประชาชนใช้ประโยชน์ร่วมกัน
	      (1.4)  สถานที่อื่นๆ ตามที่นายกองค์การบริหารส่วนตำบลกำโลนประกาศกำหนด 
	(2)  ให้พื้นที่ต่อไปนี้เป็นเขตห้ามเลี้ยงหรือปล่อยสุนัขและแมวเกินจำนวนที่กำหนด
	      (2.1)  บริเวณสถานที่อื่นๆ ตามที่เจ้าพนักงานท้องถิ่นประกาศกำหนด 
	กรณีที่เจ้าของประสงค์เลี้ยงสุนัขและแมวเกินกว่าจำนวนที่กำหนดตามข้อ 6 (2) ต้องได้รับอนุญาตจากเจ้าพนักงานท้องถิ่นและปฏิบัติตามเงื่อนไของค์การบริหารส่วนตำบลกำโลนกำหนด 
	ข้อ 7  กรณีมีเหตุภัยพิบัติและมีความจำเป็นเร่งด่วนเพื่อแก้ไขความเดือดร้อนของประชาชน  ให้เจ้าพนักงานท้องถิ่นมีอำนาจออกประกาศทุเลาการบังคับใช้ตามข้อ 6 ไว้เป็นการชั่วคราวโดยอนุโลม และต้องรีบรายงานการดำเนินการต่อสภาองค์การบริหารส่วนตำบลกำโลนในคราวประชุมถัดไป
	ข้อ 8  กรณีเจ้าของนำสุนัขและแมวผู้เข้ารับบริการด้านสัตวแพทย์  โดยองค์การบริหารส่วนตำบลกำโลนหรือหน่วยราชการอื่น หรือผู้ประกอบการบำบัดโรคสัตว์ หรือมูลนิธิ หรือองค์กรการกุศล สนับสนุนบริการช่วยเหลือประชาชน ให้เจ้าพนักงานท้องถิ่นมีอำนาจสั่งทุเลาการบังคับใช้ตามข้อ 6 โดยอนุโลม   
	ข้อ 9  ในกรณีพบสุนัขหรือแมวในที่หรือทางสาธารณะอันเป็นการฝ่าฝืนตามข้อ 6 โดยไม่ปรากฏเจ้าของ ให้เจ้าพนักงานท้องถิ่นหรือพนักงานเจ้าหน้าที่มีอำนาจกักสัตว์ดังกล่าวไว้เป็นเวลาอย่างน้อยสามสิบวัน และเมื่อพ้นกำหนดแล้วหากยังมิได้มีผู้ใดมาแสดงหลักฐานการเป็นเจ้าของเพื่อขอรับคืน ให้เจ้าพนักงานท้องถิ่นหรือพนักงานเจ้าหน้าที่ริบสุนัขหรือแมวนั้นเป็นขององค์การบริหารส่วนตำบลกำโลน แต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่น หรือต้องเสียค่าใช้จ่ายเกินควร ให้เจ้าพนักงานท้องถิ่นจัดการขายหรือขายทอดตลาดสุนัขหรือแมวนั้นตามสมควรแก่กรณีก่อนถึงเวลากำหนดก็ได้ โดยนำเงินที่ได้จากการขายหรือขายทอดตลาดหลังหักค่าใช้จ่ายค่าเลี้ยงดูคืนเจ้าของ

หน้า 3

 	กรณีมิได้มีการขายหรือขายทอดตลาดสัตว์ตามวรรคหนึ่งโดยมีการแจ้งขอรับคืนสุนัขและแมวภายในกำหนดเวลา ให้เจ้าของนั้นเป็นผู้เสียค่าใช้จ่ายในการเลี้ยงดูให้แก่องค์การบริหารส่วนตำบลกำโลนตามที่จ่ายจริง หรือหากปรากฏเป็นโรคติดต่อที่เป็นอันตรายต่อประชาชน ให้พนักงานเจ้าหน้าที่หรือเจ้าพนักงานท้องถิ่นมีอำนาจทำลายหรือจัดการตามเห็นสมควร 
 	ในกรณีที่ปรากฏว่า สัตว์ที่เจ้าพนักงานท้องถิ่นหรือพนักงานเจ้าหน้าที่พบเป็นโรคติดต่อที่อาจเป็นอันตรายต่อประชาชน ให้เจ้าพนักงานท้องถิ่นหรือพนักงานเจ้าหน้าที่มีอำนาจทำลายหรือจัดการตามที่เห็นสมควรได้
	
หมวด 3
การขึ้นทะเบียน การป้องกันและควบคุมโรค สุขลักษณะสุนัขและแมว

ส่วนที่ 1
การขึ้นทะเบียนสุนัขและแมว
	ข้อ 10  ให้เจ้าของแจ้งขึ้นทะเบียนสุนัขและแมวต่อพนักงานเจ้าหน้าที่ เพื่อขอรับบัตรประจำตัว หรือเครื่องหมายประจำตัวสัตว์      หรือวิธีการกำหนดรูปพรรณสุนัขและแมวตามองค์การบริหารส่วนตำบลกำโลนกำหนด  
	กรณีเจ้าของได้ที่ขึ้นทะเบียนสุนัขและแมวตามวรรคหนึ่ง หากประสงค์จะโอนกรรมสิทธิ์ความเป็นเจ้าของสุนัขและแมวให้แก่บุคคลอื่นใด ต้องแจ้งต่อพนักงานเจ้าหน้าที่ภายในเจ็ดวัน หลังจากโอนกรรมสิทธิ์ 
	ในการโอนกรรมสิทธิ์ตามวรรคสอง ให้เจ้าของสุนัขและแมวต้องส่งมอบเครื่องหมายประจำตัวสัตว์และใบรับรองการฉีดวัคซีนตามข้อ 13 หรือข้อ 14 ให้ผู้รับโอน และห้ามมิให้ จำหน่าย จ่าย โอน สุนัขและแมวที่อยู่ในระหว่างเฝ้าสังเกตอาการตามข้อ 19 โดยไม่แจ้งต่อเจ้าพนักงานท้องถิ่นหรือพนักงานเจ้าหน้าที่ 
	ข้อ 11  ในกรณีมีสุนัขและแมวเกิดใหม่ ให้เจ้าของต้องแจ้งขึ้นทะเบียนต่อเจ้าพนักงานท้องถิ่นหรือพนักงานเจ้าหน้าที่กำหนดภายในสิบห้าวัน 
	กรณีตาย ให้เจ้าของสุนัขและแมวต้องแจ้งต่อเจ้าพนักงานท้องถิ่นหรือพนักงานเจ้าหน้าที่ ภายใน ยี่สิบสี่ชั่วโมงในเวลาทำการ  เพื่อทำการวินิจฉัยโรคสัตว์และห้ามฝังทำลายสัตว์ก่อนได้รับอนุญาตจากเจ้าพนักงานท้องถิ่นหรือพนักงานเจ้าหน้าที่   
	ข้อ 12  ในกรณีเจ้าของมีการย้ายถิ่นฐานออกนอกเขตพื้นที่องค์การบริหารส่วนตำบลให้เจ้าของสุนัขและแมวต้องแจ้งต่อพนักงานเจ้าหน้าที่ ภายในสามวันในเวลาทำการ 

ส่วนที่ 2
การป้องกันโรคและการควบคุมโรคพิษสุนัขบ้า 
 	ข้อ 13  ให้เจ้าของนำสุนัขและแมวเข้ารับวัคซีนป้องกันโรคพิษสุนัขบ้าจากสัตวแพทยหรือผูไดรับมอบหมายเป็นหนังสือจากสัตวแพทย หรือผู้ประกอบการสถานบําบัดโรคสัตวตามกําหนดเวลา ดังนี้
 	(๑) กรณีของสุนัข ให้เจ้าของต้องจัดใหมีการรับฉีดวัคซีนครั้งแรกเมื่ออายุตั้งแตสองเดือนขึ้นไปแตไมเกินสี่เดือน และไดรับการฉีดวัคซีนครั้งถัดไปตามระยะเวลาที่กําหนดในใบรับรองการฉีดวัคซีน
	(๒) กรณีของแมว ให้เจ้าของต้องจัดใหมีการรับฉีดวัคซีนครั้งแรกเมื่ออายุตั้งแตแปดสัปดาห์ขึ้นไป แตไมเกินสิบสองสัปดาห์ และไดรับการฉีดวัคซีนครั้งถัดไปตามระยะเวลาที่กําหนดในใบรับรองการฉีดวัคซีน
หน้า 4

 	ในกรณีที่สัตวแพทยหรือผูไดรับมอบหมายเปนหนังสือจากสัตวแพทยเปนผูฉีดวัคซีนสุนัขและแมว ณ  สถานที่ที่องค์การบริหารส่วนตำบลกำโลนกำหนด ให้เจาของสุนัขและแมวตองเสียค่าใช้จ่ายและคาธรรมเนียมตามอัตราที่กําหนดท้ายข้อบัญญัตินี้ เว้นแต่อธิบดีกรมปศุสัตว์ได้มีประกาศเขตท้องที่โรคระบาดโรคพิษสุนัขบ้าโดยไม่เสียค่าธรรมเนียม 
 	ข้อ 14  เมื่อสุนัขและแมวไดรับการฉีดวัคซีนตามข้อ  13 แลว ให้สัตวแพทยหรือผูไดรับมอบหมายเปนหนังสือจากสัตวแพทย หรือผูประกอบการสถานบําบัดโรคสัตวซึ่งเปนผูฉีดวัคซีน ตองมอบเครื่องหมายประจําตัวสัตวและใบรับรองการฉีดวัคซีน ซึ่งแสดงวาสุนัขและแมวนั้นไดรับการฉีดวัคซีนแลวใหแกเจาของ และให้เจ้าของตองแสดงเครื่องหมายประจําตัวสัตวไวที่ตัวสุนัขและแมวเห็นไดชัดเจน 
 	ลักษณะเครื่องหมายประจําตัวสัตวและใบรับรองการฉีดวัคซีนตามวรรคหนึ่ง ใหเปนไปตามที่ อธิบดีกรมปศุสัตว์ประกาศกําหนด 
	ข้อ 15  ในกรณีที่เครื่องหมายประจําตัวสัตวหรือใบรับรองการฉีดวัคซีนสูญหายหรือชํารุดในสาระสําคัญกอนที่เครื่องหมายประจําตัวสัตวหมดอายุ หรือกอนระยะเวลาที่กําหนดไวในใบรับรองการฉีดวัคซีนนั้นแลวแตกรณี  ใหเจาของสุนัขและแมวขอรับเครื่องหมายประจําตัวสัตวหรือใบรับรองการฉีดวัคซีนแทนของเดิมแลวแตกรณี ภายในหาวันนับแตวันทราบเหตุ และตองเสียคาธรรมเนียมตามอัตราที่กำหนดท้ายข้อบัญญัตินี้
	ข้อ 16  หากปรากฏสุนัขและแมวใดไมมีเครื่องหมายประจําตัวหรือมีแตเปนเครื่องหมายประจําตัวปลอม ให้เจาพนักงานทองถิ่นหรือพนักงานเจ้าหน้าที่มีอํานาจจับสุนัขและแมวนั้นเพื่อกักขัง ถาไมมีเจาของมาขอรับคืนภายในหาวันใหเจาพนักงานทองถิ่นหรือพนักงานเจ้าหน้าที่มีอํานาจทําลายสุนัขและแมวนั้นได
 	ข้อ ๑7  เพื่อปองกันการแพรเชื้อของโรคพิษสุนัขบาให้เจ้าพนักงานท้องถิ่นหรือพนักงานเจ้าหน้าที่เข้าในเคหสถาน หรือโรงเรือน หรือสถานที่ เพื่อปฏิบัติการดังตอไปนี้ 
 	(๑)  สอบถาม จํานวน เพศ พันธุ อายุและสีของสุนัขและแมวจากเจาของสุนัขและแมว 
 	(๒)  ในกรณีที่พบวาเจ้าของสุนัขและแมวใด ยังไมไดรับการฉีดวัคซีน ตามข้อ 13 ให้พนักงานเจ้าหน้าที่ทำการฉีดวัคซีนแกสุนัขและแมวนั้น และเจ้าของต้องเสียค่าธรรมเนียมเพิ่มเป็นสองเท่า
 	(๓)  ให้เจ้าของนําหัวสุนัขและแมวที่ตาย หรือมีเหตุสงสัยวาตายดวยโรคพิษสุนัขบาไปรับการตรวจชันสูตรโรคสัตว์
 	(๔)  สั่งใหเจาของทําลายซากสุนัขและแมวที่ตายดวยโรคพิษสุนัขบาดวยวิธีฝงหรือวิธีอื่นใด 
  	ข้อ ๑8  เมื่อปรากฏวาสุนัขและแมวมีอาการของโรคพิษสุนัขบา ใหเจาของต้องรีบแจงตอเจาพนักงานทองถิ่นหรือหรือพนักงานเจ้าหน้าที่ภายในยี่สิบสี่ชั่วโมงนับแตเวลาที่พบอาการของโรค 
	ข้อ 19  ในกรณีสุนัขและแมวใดถูกสัตว์อื่นที่สงสัยวาเปนโรคพิษสุนัขบากัด ไมว่าสุนัขและแมวที่ถูกกัดจะไดรับการฉีดวัคซีนแลวหรือไม่ก็ตามแต่  ใหเจาของต้องรีบแจงตอเจาพนักงานทองถิ่นหรือพนักงาน    เจาหนาที่ภายในยี่สิบสี่ชั่วโมงนับแต่เวลาที่รู้ว่าถูกกัด เพื่อใหสุนัขและแมวนั้นไดรับการฉีดวัคซีน 
กรณีตามวรรคหนึ่ง ใหเจ้าของกักขังและเฝาสังเกตุอาการไวเปนเวลาไมนอยกวาหกเดือนนับแต่เวลาที่รู้ว่าถูกกัด หากปรากฏว่ามีอาการของโรคพิษสุนัขบ้าภายในเวลาดังกลาว ใหเจาของรีบแจงต่อเจาพนักงานทองถิ่นหรือพนักงานเจ้าหนาที่ให้ทราบภายในยี่สิบสี่ชั่วโมงนับแตเวลาที่ทราบอาการ 
 	ในกรณีที่สุนัขและแมวที่เจาของเฝาสังเกตุมีอาการตามวรรคสองตาย หรือสูญหายภายในระยะเวลาที่กําหนด ใหเจาของนั้นต้องรีบแจงตอเจาพนักงานทองถิ่นหรือพนักงานเจ้าหน้าที่ภายในยี่สิบสี่ชั่วโมงนับแตเวลาที่รูวาตายหรือสูญหาย 
หน้า 5

 	ข้อ 20  ในกรณีเจ้าของมีการนำสุนัขและแมวออกนอกพื้นที่ควบคุมหรือปล่อยสุนัขและแมว เพื่อประโยชน์ในการตรวจสอบของพนักงานท้องถิ่นหรือพนักงานเจ้าหน้าที่ ให้เจ้าของต้องพกบัตรประจำตัวหรือเครื่องหมายประจำตัวสุนัขและแมวไว้แสดงตรวจสอบ 

ส่วนที่ 3
การควบคุมสุขลักษณะสุนัขและแมว
	ข้อ 21  เจ้าของต้องจัดให้มีการรักษาความสะอาดภายในสถานที่เลี้ยงสุนัขและแมว กำจัดแมลงพาหะนำโรค และมีการจัดเก็บสิ่งปฏิกูลให้ถูกสุขลักษณะ โดยมิให้ก่อเหตุรำคาญที่อยู่อาศัยในบริเวณที่ตั้งชุมชนใกล้เคียง
	ข้อ 22 เจ้าของต้องจัดให้มีการควบคุมกลิ่น เสียงของสุนัขและแมว โดยมิให้ก่อเหตุรำคาญที่อยู่อาศัยในบริเวณที่ตั้งชุมชนใกล้เคียง
	ข้อ 23  ในกรณีมีการนำสุนัขและแมวออกนอกพื้นที่หรือนอกสถานที่ควบคุม และปรากฏว่ามีการขับถ่ายมูลหรือของเสียในสถานที่หรือทางสาธารณะหรือสถานที่อื่น ให้เจ้าของรีบจัดเก็บมูลหรือของเสียให้ถูกสุขลักษณะโดยทันที 
	ข้อ 24  ห้ามเจ้าของทำการปล่อยสุนัขและแมวออกนอกสถานที่เลี้ยงโดยไม่มีการควบคุม หากกรณีสุนัขและแมวที่ดุร้ายอันอาจเป็นเหตุอันตรายแก่บุคคลอื่น ให้เจ้าของจัดให้มีสถานที่กักขัง เครื่องป้องกันและต้องแสดงป้ายคำเตือนให้ระมัดระวังในที่เปิดเผย 
 	ข้อ 25  ให้เจ้าของปฏิบัติตามคำแนะนำหรือคำสั่งของเจ้าพนักงานท้องถิ่นหรือพนักงานเจ้าหน้าที่ รวมถึงกฎหมายอื่นๆ ระเบียบ คำสั่ง และประกาศองค์การบริหารส่วนตำบลกำโลนกำหนด 	

บทลงโทษ
ข้อ 26  เจาของผูใดไมจัดใหสุนัขและแมวไดรับการฉีดวัคซีนตามข้อ 13 หรือไมปฏิบัติตามข้อ 14 ข้อ 15 หรือข้อ 16 ตองระวางโทษปรับไมเกินสองรอยบาท
ข้อ ๒7  เจ้าของผู้ใดไม่ได้โอนกรรมสิทธิ์สุนัขและแมวแก่ผู้รับโอน ตามข้อ 10 วรรคสอง ให้ผู้นั้นต้องระวางโทษปรับไม่เกินสองร้อยบาท
ข้อ 28  ในกรณีเจ้าของสุนัขและแมวไม่ปฏิบัติตามคำสั่งเจ้าพนักงานท้องถิ่น หรือพนักงานเจ้าหน้าที่ หรือไม่แจ้งตามข้อ 11 และข้อ 12 ให้ผู้นั้นต้องระวางโทษปรับไม่เกินห้าร้อยบาท
ข้อ 29  เจ้าของผู้ใดที่ใช้เครื่องหมายประจำตัวสัตว์ซึ่งแสดงว่าสัตว์ควบคุมนั้นได้รับการฉีดวัคซีนแล้ว หรือมีใบรับรองการฉีดวัคซีนอันเป็นเท็จ หรือขัดขวาง หรือไม่อำนวยความสะดวกแก่เจ้าพนักงานท้องถิ่นหรือพนักงานเจ้าหน้าที่ตามข้อ 15 ข้อ 16 ข้อ 17 และข้อ 18 ต้องระวางโทษปรับไม่เกินหนึ่งพันบาท 
ข้อ 30  ในกรณีเจ้าของปล่อยสุนัขและแมวที่ถูกสัตว์อื่นกัดและสงสัยเป็นโรคพิษสุนัขบ้าออกนอกพื้นที่ควบคุม ต้องระวางโทษปรับไม่เกินหนึ่งพันบาท 
ข้อ 31  ผู้ใดฝ่าฝืนหรือไม่ปฏิบัติตามข้อบัญญัตินี้ นอกจากที่กำหนดไว้ในข้อ 26 ถึง ข้อ 30 ต้องระวางโทษตามที่กำหนดไว้ในบทกำหนดโทษแห่งพระราชบัญญัติ การสาธารณสุข พ.ศ. ๒๕๓๕
หน้า 6

				ประกาศ   ณ  วันที่  25  เดือน มีนาคม   พ.ศ.2563 		

   						
				                           (นายประยงค์  จุลรัตน์)
			                             นายกองค์การบริหารส่วนตำบลกำโลน  

       

















อัตราค่าธรรมเนียม
การฉีดวัคซีน						ตัวละ 40 บาท
เครื่องหมายประจำตัวสัตว์	ตามข้อ 14 หรือข้อ 15		ตัวละ 10 บาท
ใบรับรองการฉีดวัคซีนตามข้อ 14 หรือข้อ 15		ตัวละ 10 บาท	 

